Паддзягцярня

Паддзягця́рня. Сустракаецца таксама варыянт Чырво́ны Май, м.. Май, м.. Ма́йскі, м. (, ) — вёска ў Пухавіцкім раёне Мінскай вобласці. Уваходзіць у склад Блужскага сельсавета. Месціцца за 8,5 км на паўднёвы ўсход ад Мар’інай Горкі, 63,5 км ад Мінска, 9,5 км ад чыгуначнай станцыі Пухавічы.

 Назва 
Пасяленне заснавана каля месца, дзе калісьці выраблялі дзёгаць.

 Гісторыя 
У пачатку XX стагоддзя ўрочышча Пухавіцкай воласці Ігуменскага павета Мінскай губерні.

З канца лютага 1918 года тэрыторыя акупаваная войскамі Германскай імперыі. 25 сакавіка 1918 года згодна з Трэцяй Устаўной граматай абвяшчалася часткай Беларускай Народнай Рэспублікі. У снежні 1918 года занята Чырвонай Арміяй, з 1 студзеня 1919 года ў адпаведнасці з пастановай І з’езда КП(б) Беларусі яна ўвайшла ў склад Савецкай Беларусі, з 27 лютага 1919 года — у ЛітБел ССР. У час польска-савецкай вайны ў жніўні 1919 — ліпені 1920 гадоў пад акупацыяй Польшчы (Мінская акруга ГУУЗ).

З 31 ліпеня 1920 года ў Беларускай ССР. У 1921 годзе створана працоўная школа 1-й ступені, у якой працаваў 1 настаўнік, займалася каля 60 хлопчыкаў і дзяўчынак, у 1922 годзе для школы быў пабудаваны драўляны будынак.

У пачатку 1930-х гадоў праведзена прымусовая калектывізацыя, створаны калгас «Чырвоны май», працавала кузня.

У Другую сусветную вайну з канца чэрвеня 1941 года да пачатку ліпеня 1944 года вёска пад акупацыяй Германіі.

 Насельніцтва 
 1908 год — 34 двары, 213 жыхароў
 1921 год — 47 двароў, 198 жыхароў
 1960 год — 303 жыхары
 2002 год — 48 двароў, 103 жыхары
 2010 год — 32 гаспадаркі, 62 жыхары
 2012 год — 26 гаспадарак, 56 жыхароў
 2019 год — 49 жыхароў

 Вядомыя асобы 
 Алена Рыгораўна Мазанік (1914—1996) — савецкая выведніца, непасрэдная выканаўца забойства генеральнага камісара Беларусі Вільгельма Кубэ.

 Крыніцы 

 Літаратура 



 Спасылкі 

Катэгорыя:Блужскі сельсавет
Катэгорыя:Населеныя пункты Пухавіцкага раёна